Eri qiynoqqa solgan qirg‘izistonlik ayol turmush o‘rtog‘ini qamoqdan ozod qilishni so‘radi

Qirg‘izistonda xotinini singlisinikiga borgani uchun qiynoqqa solgan erkak 15 sutkaga qamalgani haqida xabar berilgan edi. Ayol ularning oilasiga aralashmasliklarini va erini qamoqdan ozod qilishlarini so‘radi. Bu haqda “Kloop.kg” xabar bermoqda.

 Kadr: Telegram
Voqea Qirg‘izistonning Jalolobod viloyati Suzoq tumani Bekobod qishlog‘ida sodir bo‘lgan. Ayol singlisinikiga borib, shuni kuni qaytmay, ertasi kuni kelgani uchun eri tomonidan kaltaklangandi. Voqea aks etgan video ijtimoiy tarmoqlarda tarqalib, keng jamoatchilik muhokamasiga sabab bo‘lgandi.
Viloyat ichki ishlar boshqarmasining ma’lumotlariga ko‘ra, 47 yoshli jabrlanuvchi eri hibsga olinganda sud zalidayoq uni ozod qilishlarini so‘ragan. Shu bilan birga, eriga nisbatan hech qanday da’vosi yo‘qligini aytib ariza yozgan.
Biroq tergov idoralari ishni yakuniga yetkazmoqchi va zo‘ravonlikni tasdiqlovchi videoyozuvlar borligi sababli jabrlanuvchi ayolning arizasi ko‘rib chiqilmaydi.
Qayd etilishicha, ayol uning shaxsiy hayotiga aralashishlariga qarshi va erining kaltaklashlariga qaramay, u bilan oilaviy hayotini davom ettirish niyatida. Uning aytishicha, bo‘lib o‘tgan voqea tufayli oilasi buzilishini xohlamaydi.
 Hindistonda mutaassib ota boshidan ro‘moli tushib ketgan qizini urib o‘ldirdi